作者：碧虚
词牌/韵律：贺新郎

paragraphs: 兖兖登台阁。
问诸公、谁讲谁明，诗书礼乐。
前日毕星光焰里，有一濂渠伊洛。
被翠玉、江山占却。
天下国家多少事，好人才、半刺东南角。
当路者，欠商确。
寿杯端拜深深酌。
把寻常、祝颂芜词，一时删削。
引饮莱公同鼎轴，共定澟渊一著。
二百载、无人能学。
文简毕公真事业，非先生之托谁之托。
龟鹤舞，蛟龙跃。